dyrtid
Store norske leksikon,Økonomi og næringsliv,Samfunnsøkonomi,Økonomisk historie
Dyrtid er en periode med høye eller sterkt økende priser. Dette kan gjelde en enkelt vare eller flere varer.
Dyrtids-begrepet ble mye brukt til inn i etterkrigstiden, men har fra 1960-årene vært benyttet sjeldnere og sjeldnere. Dyrtidstillegg På bakgrunn av stigende leveomkostninger er det flere ganger blitt gitt særskilte tillegg til avtalt lønn. I Norge ble slikt dyrtidstillegg første gang gitt offentlige tjenestemenn i 1917, senere forhøyet, men falt bort under deflasjonen i 1920-årene.I 1937 ble det igjen gitt dyrtidstillegg under navnet reguleringstillegg, og prisstigningen etter andre verdenskrig ble fulgt av flere slike dyrtidstillegg, gjerne kalt indekstillegg, fordi tilleggene har vært knyttet til endringene i konsumprisindeksen (se indeksregulering). Les mer i Store norske leksikon dyrtidsaksjonen pris